CELEX: 32016D2265
Language: hr
Date: 2016-12-06 00:00:00
Title: Provedbena odluka Vijeća (EU) 2016/2265 od 6. prosinca 2016. o izmjeni Odluke 2007/884/EZ kojom se Ujedinjenoj Kraljevini odobrava nastavak primjene mjere odstupanja od članka 26. stavka 1. točke (a), članka 168. i članka 169. Direktive 2006/112/EZ o zajedničkom sustavu poreza na dodanu vrijednost

16.12.2016   
            
            
               HR
            
            
               Službeni list Europske unije
            
            
               L 342/28
            
         PROVEDBENA ODLUKA VIJEĆA (EU) 2016/2265
   od 6. prosinca 2016.
   o izmjeni Odluke 2007/884/EZ kojom se Ujedinjenoj Kraljevini odobrava nastavak primjene mjere odstupanja od članka 26. stavka 1. točke (a), članka 168. i članka 169. Direktive 2006/112/EZ o zajedničkom sustavu poreza na dodanu vrijednost
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395.,
   uzimajući u obzir prijedlog Europske komisije,
   budući da:
   
               (1)
            
            
               Odlukom 2007/884/EZ (2) Ujedinjenoj Kraljevini odobreno je da do 31. prosinca 2010. najamniku ili zakupniku automobila ograniči na 50 % pravo na odbitak pretporeza za porez na dodanu vrijednost („PDV”) na najam ili zakup automobila ako se taj automobil ne upotrebljava samo u poslovne svrhe. Ujedinjenoj Kraljevini odobreno je i da privatnu uporabu automobila, koji je porezni obveznik unajmio ili zakupio u svoje poslovne svrhe, ne tretira kao isporuku usluga uz naknadu. Tim mjerama („mjere odstupanja”) najamnik ili zakupnik oslobođen je obveze evidentiranja kilometraže ostvarene uporabom poslovnih automobila u privatne svrhe te prijavljivanja poreza za tu stvarnu kilometražu ostvarenu uporabom takvih automobila u privatne svrhe.
            
         
               (2)
            
            
               Odluka 2007/884/EZ kasnije je izmijenjena Provedbenom odlukom 2011/37/EU (3) te Provedbenom odlukom 2013/681/EU (4) kojom je datum prestanka mjera odstupanja produljen do 31. prosinca 2016.
            
         
               (3)
            
            
               Pismom evidentiranim u Komisiji 14. ožujka 2016. Ujedinjena Kraljevina zatražila je odobrenje za produljenje mjera odstupanja.
            
         
               (4)
            
            
               U skladu s člankom 395. stavkom 2. drugim podstavkom Direktive 2006/112/EZ Komisija je pismom od 28. lipnja 2016. obavijestila ostale države članice o zahtjevu Ujedinjene Kraljevine. Pismom od 28. lipnja 2016. Komisija je obavijestila Ujedinjenu Kraljevinu da ima sve informacije potrebne za razmatranje zahtjeva.
            
         
               (5)
            
            
               U skladu s člankom 3. Odluke 2007/884/EZ Ujedinjena Kraljevina podnijela je Komisiji izvješće o primjeni te odluke kojim je obuhvaćeno preispitivanje postotka ograničenja. Prema informacijama koje je dostavila Ujedinjena Kraljevina ograničenje prava na odbitak na 50 % i dalje odražava trenutačne okolnosti u pogledu omjera poslovne i neposlovne uporabe dotičnih vozila.
            
         
               (6)
            
            
               Ujedinjenoj Kraljevini trebalo bi stoga odobriti nastavak primjene mjera odstupanja tijekom dodatnog ograničenog razdoblja, do 31. prosinca 2019.
            
         
               (7)
            
            
               Ako smatra da bi bilo potrebno dodatno produljenje nakon 2019., Ujedinjena Kraljevina trebala bi, najkasnije do 1. travnja 2019., zajedno sa zahtjevom za produljenje Komisiji dostaviti izvješće kojim je obuhvaćeno preispitivanje postotka koji se primjenjuje.
            
         
               (8)
            
            
               Produljenje mjera odstupanja imat će tek zanemariv utjecaj na ukupni iznos poreznog prihoda koji je naplaćen u fazi konačne potrošnje te neće negativno utjecati na vlastita sredstva Unije koja proizlaze iz PDV-a.
            
         
               (9)
            
            
               Odluku 2007/884/EZ trebalo bi stoga na odgovarajući način izmijeniti,
            
         DONIJELO JE OVU ODLUKU:
   Članak 1.
   Članak 3. Odluke 2007/884/EZ zamjenjuje se sljedećim:
   
      „Članak 3.
      Ova Odluka prestaje važiti 31. prosinca 2019.
      Svakom zahtjevu za produljenje mjera predviđenih u ovoj Odluci prilaže se izvješće, koje se podnosi Komisiji do 1. travnja 2019., i kojim je obuhvaćeno preispitivanje postotka ograničenja koji se primjenjuje na pravo na odbitak PDV-a na najam ili zakup automobila koji se ne upotrebljavaju samo u poslovne svrhe.”.
   
   Članak 2.
   Ova se Odluka primjenjuje od 1. siječnja 2017.
   Članak 3.
   Ova je Odluka upućena Ujedinjenoj Kraljevini Velike Britanije i Sjeverne Irske.
   
      Sastavljeno u Bruxellesu 6. prosinca 2016.
      
         
            Za Vijeće
         
         
            Predsjednik
         
         P. KAŽIMÍR
      
   
   
      (1)  SL L 347, 11.12.2006., str. 1.
   
   
      (2)  Odluka Vijeća 2007/884/EZ od 20. prosinca 2007. kojom se Ujedinjenoj Kraljevini odobrava nastavak primjene mjere odstupanja od članka 26. stavka 1. točke (a), članka 168. i članka 169. Direktive 2006/112/EZ o zajedničkom sustavu poreza na dodanu vrijednost (SL L 346, 29.12.2007., str. 21.).
   
      (3)  Provedbena odluka Vijeća 2011/37/EU od 18. siječnja 2011. o izmjeni Odluke 2007/884/EZ kojom se Ujedinjenoj Kraljevini odobrava nastavak primjene mjere odstupanja od članka 26. stavka 1. točke (a), članka 168. i članka 169. Direktive 2006/112/EZ o zajedničkom sustavu poreza na dodanu vrijednost (SL L 19, 22.1.2011., str. 11.).
   
      (4)  Provedbena odluka Vijeća 2013/681/EU od 15. studenoga 2013. o izmjeni Odluke 2007/884/EZ kojom se Ujedinjenoj Kraljevini odobrava nastavak primjene mjere odstupanja od članka 26. stavka 1. točke (a), članka 168. i članka 169. Direktive 2006/112/EZ o zajedničkom sustavu poreza na dodanu vrijednost (SL L 316, 27.11.2013., str. 41.).